**Asiakirja**

Asiakirja tehdään tekstinkäsittelyohjelmalla, esim. Word tai WordOnline. Alla olevaan esimerkkitehtävään liittyy käytännön taitojen lisäksi, tiedonhallinta- ja yhteistyötaitojen sekä tietoturvan ja etiikan sisältöjä tvt-opsista.

Esimerkkiprojekti n ohjeistus:

1. Tämä tehtävä tehdään parityönä.
2. Valitkaa yhteinen aihe.
3. Tehkää ajatuskartta aiheesta. Suunnitelkaa yhdessä tekstin rakennetta.
4. Valitkaa yhteisesti hakusanat ja hakukoneet, joilla haette tietoa aiheestanne.
5. Kerätkää tietoa vähintään kolmesta eri lähteestä. Muistakaa merkitä ylös lähteenne ajatuskarttaan. Pohtikaa yhdessä lähteiden luotettavuutta kriittisesti.
6. Kirjoittakaa ylös löytämänne tiedon pääasiat omin sanoin ajatuskarttaanne.
7. Tehkää ajatuskartan avulla työnjako siitä, kumpi kirjoittaa minkäkin kappaleen.
8. Luokaa yksi asiakirja, jonka jaatte molemmille sekä opettajalle. Kirjoittakaa asiakirjan alkuun vasempaan reunaan omat nimenne.
9. Kirjoittakaa ajatuskartan avulla selkeä tietoteksti. Miettikää pääotsikko ja väliotsikot.
10. Seuratkaa koko ajan myös parin työskentelyä ja kommentoikaa toistenne tekstejä, jotta olette molemmat tyytyväisiä tuotokseen.
11. Tarkistakaa tekstin muotoilu. Rivinväli on 1,5. Fontti on Arial ja koko 12. Pääotsikko ja väliotsikot ovat lihavoidut. Pääotsikon fonttikoko on 14. Reunukset: vasen 4 cm ja muut 2cm.
12. Asemoinnin ohjeet:
13. Hakekaa aiheeseen sopiva kuva. Käyttäkää hakukoneena Googlea ja vaihtakaa asetuksista käyttöoikeudeksi ”saa käyttää tai jakaa”. Tehkää haku ja tallentakaa kuva koneelle. Merkitkää myös kuvan lähde ylös ajatuskarttaan. Liittäkää kuva asiakirjan loppuun.
14. Kirjoittakaa käyttämänne lähteet asiakirjan loppuun.
15. Tarkistakaa asiakirjan ulkoasu: siisteys, selkeys, asemointi ja ulkoasu.
16. Lisätkää asiakirjanne molempien diplomikansioon.